Gong
Gong, australsk-britisk-fransk rockgruppe dannet i 1967 af den australske multikunstner Daevid Allen (1938-2015, sang, guitar) og Gilli Smyth (f. 1933, sang). Gruppen spillede en original psykedelisk musik, influeret af bl.a. jazz og progressiv rock, som det kan høres på fx albummene Camembert Electrique (1971) og Flying Teapot (1973). Der har været en lang række medlemmer i Gong og dens aflæggere (med navne som Mother Gong, Planet Gong, osv.), bl.a. Steve Hillage (guitar), Didier Malherbe (saxofon), Pierre Moerlen (trommer), Miquette Giraudy (keyboard) og Mike Howlett (bas).